Diari Oficial de la Generalitat Valenciana


Sumari del DOGV 9283, del 22-02-2022 (2022/829)

RESOLUCIÓ d'1 de febrer de 2022, de la Conselleria d'Educació, Cultura i Esport, per la qual s'accepta la donació de l'arxiu Castells Sales.
--------------------------------------------------------------------------------------------------------------------------------------------

### Dades del document

Número de DOGV
:   9283

Data del DOGV
:   22-02-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/829


Data del document
:   01-02-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * arxiu

RESOLUCIÓ d'1 de febrer de 2022, de la Conselleria d'Educació, Cultura i Esport, per la qual s'accepta la donació de l'arxiu Castells Sales. [2022/829]  
M.ª del Carmen Castells Sales, Fernando Mendoza Castells, José Luis Mendoza Castells, Violeta Tirado Mendoza i Sergio Tirado Mendoza han tingut la generositat d'oferir a la Generalitat, a títol gratuït, la donació de l'arxiu Castells Sales de plaques de cristall fotogràfiques i estereoscòpiques i dos visors.  
D'acord amb l'informe emés per la Direcció General de Cultura i Patrimoni, l'esmentada donació és de gran interés per a la Generalitat per incrementar el seu patrimoni bibliogràfic i documental.  
L'article 43.1 de la Llei 14/2003, de 10 d'abril, de patrimoni de la Generalitat, estableix que «l'acceptació d'herències, llegats i donacions a favor de la Generalitat correspon a la conselleria competent en matèria de patrimoni quan comprenga béns immobles o títols valors, encara que la persona testadora o donant haja assenyalat un altre òrgan de la Generalitat, sense perjuí que en l'adscripció es tinga en compte aquesta voluntat. En cas que comprenga únicament altres béns mobles, l'acceptació serà acordada pel departament o organisme a què es destinen».  
  
Fent ús de les competències que la Conselleria d'Educació, Cultura i Esport té assignades per l'article 7 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, i pel Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, i l'Ordre 9/2021, de 7 de maig, de la Conselleria d'Educació, Cultura i Esport, de desplegament del Reglament orgànic i funcional de la Conselleria d'Educació, Cultura i Esport, resolc:  
  
Primer  
Acceptar la donació de M.ª del Carmen Castells Sales, Fernando Mendoza Castells, José Luis Mendoza Castells, Violeta Tirado Mendoza i Sergio Tirado Mendoza del fons de l'arxiu Castells Sales, les dades tècniques del qual es troben en l'expedient. El valor de l'esmentada donació s'estima en huit mil euros (8.000 ?).  
  
Segon  
Aquesta resolució produirà efectes des de la notificació al donant, en els termes que preveuen l'article 40 de la Llei 39/2015, d'1 d'octubre, del procediment administratiu comú de les administracions públiques, i l'article 623 del Codi Civil.  
  
Tercer  
Aquesta acceptació serà comunicada a la Conselleria d'Hisenda i Model Econòmic.  
  
De conformitat amb el que estableixen els articles 112, 123 i 124 de la Llei del procediment administratiu comú de les administracions públiques, i 8 i 46 de la Llei reguladora de la jurisdicció contenciosa administrativa, contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del conseller d'Educació, Cultura i Esport en el termini d'un mes a comptar des de l'endemà de ser publicada.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de ser publicada.  
  
València, 1 de febrer de 2022.- El conseller d'Educació, Cultura i Esport: Vicent Marzà i Ibáñez.